Rauða krossinn mun sjá um áfallahjálp í skipulagi almannavarna Samið hefur verið um að fela Rauða krossinum samhæfingu áfallahjálpar í skipulagi almannavarna á Íslandi . Auk ríkislögreglustjóra standa að samkomulaginu Biskupsstofa , Landlæknir , Landspítalinn og Samband íslenskra sveitarfélaga . Samkomlagið felur í sér að Rauði krossinn hefur umsjón með áfallahjálp í skipulagi almannavarna í umboði samstarfsaðila og samkvæmt samkomulagi við ríkislögreglustjóra um hjálparlið almannavarna frá 2012 , sem jafnramt er staðfest af innanríkisráðherra . Þeir megin verkættir sem Rauði krossinn mun sinna eru : a ) Viðbúnaður , þjálfun , æfingar og uppbygging viðbragðsaðila ( sérhæfðra áfallateyma og sjálfboðaliða ) í samræmi við gátlista og annað verklag sem unnið er af samráðshópi áfallahjálpar á landsvísu . b ) Fyrstu viðbrögð í almannavarnaaðgerðum , svo sem með einstaklingsviðtölum , fræðsluefni , íbúafundum og fréttatilkynningum . c ) Samhæfing aðgerða og upplýsingamiðlun í gegnum samráðshópa áfallahjálpar og d ) útgáfa fræðsluefnis fyrir viðbragðsaðila um viðurkennt verklag og upplýsingaefni fyrir almenning og sérstaka markhópa . Samráðshópur áfallahjálpar á landsvísu starfar í samvinnu við samráðshópa áfallahjálpar í lögregluumdæmum landsins .